पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. इंस्पेक्टर सुच्चा सिंह की हत्या के आरोपी बसंत कुमार और उसकी प्रेमिका सरिता वीरवार से चंडीगढ़ पुलिस की कस्टडी में होंगे। वीरवार सुबह सोनीपत जेल के सुपरिंटेंडेंट बसंत को और रोहतक की महिला जेल के कर्मी सरिता को ड्यूटी मजिस्ट्रेट के समक्ष पेश करेंगे। यहां से क्राइम ब्रांच की एसआईटी दोनों को रिमांड पर लेगी।
हरियाणा पुलिस ने तो आरोपियों का रिमांड हासिल करने में कोई दिलचस्पी नहीं दिखाई थी, लेकिन चंडीगढ़ पुलिस अपने इंस्पेक्टर के कातिलों से पूछताछ करने के लिए बेताब है। सोनीपत पुलिस ने बसंत को सिर्फ एक दिन के रिमांड पर लिया था, जबकि सरिता का रिमांड नहीं लिया गया था।
एक्सिस बैंक भी दर्ज कराएगा केस: बसंत के खिलाफ एक्सिस बैंक भी केस दर्ज करवाएगा। बसंत पुलिस की नौकरी के बलबूते 12 अप्रैल को एक्सिस बैंक से 40 हजार रुपए का पर्सनल लोन सैंक्शन करा ले गया था। पहले दिन ही यह रकम अकाउंट से निकलवा ली थी। 18 अप्रैल को बसंत ने सोनीपत जाकर सरकारी एसएलआर से सरिता के पति और सास की गोली मारकर हत्या कर दी थी।
इसके बाद उसे फोर्स से निकाल दिया गया था। एक्सिस बैंक में हर पुलिसकर्मी की सैलरी आती है। सैलरी अकाउंट से ही लोन की किस्त कट जाती थी। अब जब बसंत फोर्स में नहीं है, तो पैसे की रिकवरी के लिए एक्सिस बैंक केस दर्ज कराएगा।
इन सवालों के जवाब चाहिए
सुच्चा सिंह के कत्ल में इस्तेमाल चाकू कहां है?
हत्या के बाद बसंत किन जगहों पर गया?
दिल्ली तक कैसे पहुंचा, पुलिस ने पकड़ा या सरेंडर किया।
बसंत ने धोखे से सरकारी एसएलआर इश्यू कराई, इसमें किसी की मिलीभगत तो नहीं?
फरारी के दौरान बसंत ने और कौन से अपराध किए?
फरारी के दौरान उसके मददगार कौन रहे?
दिल्ली पुलिस के डिसमिस कांस्टेबल ओमबीर की क्या भूमिका रही?
बसंत को कस्टडी में लेकर पूछताछ होगी। उससे कई सवालों के जवाब जानने हैं। हमारे दो केसों का आरोपी है बसंत। दोनों केसों की अलग अलग जांच होगी। एक्सिस बैंक अगर शिकायत देगा, तो कानूनी कार्रवाई होगी।
-सतबीर सिंह, डीएसपी क्राइम
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn